TV7 JERUUSALEMMA UUDISED
Meie tänased teemad -
Iisraeli Kaitsejõud valvel Juudas ja Samaarias
IDF elimineeris Süüria piiri lähistel terroriste
Illegaalsed Aafrika immigrandid lahkuvad Iisraelist vabatahtlikult
Ukraina juudi juht kandideerib presidendiks
USA kaitses Iisraeli ÜRO Inimõiguste Nõukogu istungil
Iisraeli teadlaste väitel toetab 'suur pauk' loomistööd
TV7 Jeruusalemma Uudistest - Shalom!
Israel HaYomi teatel kehtestas IDF eelmisel nädalal Juudas
ja Samaarias häireolukorra seoses rahutustega,
mis järgnesid, kui IDF tappis Jenini põgenikelaagris
šeik Yassini 10. surmaastapäeval kolm tagaotsitavat palestiinlast.
Üks neist olevat The Israel Timesi teatel olnud Hamasi agent,
kes kavandas suurt terrorirünnakut.
Iisraeli peaminister Benjamin Netanyahu
tänas politsei SWAT-tiimi, IDF ja Iisraeli luureteenistust
operatsiooni eest
ja Iisraeli elanikele ohtu kujutanud isiku kõrvaldamise eest.
Netanyahu sõnul ründab Iisrael neid, kes püüavad Iisraeli rünnata.
Hamasi peaminister Ismail Haniyeh palus Läänekalda palestiinlastel
toetada Jeninis alanud vaprat vasturinnet
ja ütles, et gazalased toetavad neid.
Arutz Sheva teatel tulistas IDF kaht terroristi,
kes püüdsid eelmisel reedel Golani kõrgustikel Iisraeli tungida.
IDF teatel märkasid sõdurid piiritara lähedal 2 kahtlast isikut,
keda arvati lõhkekeha paigaldavat.
Iisraeli Kanal 2 uudiste tsiteeritud IDF infoüksuse teatel
jätkab IDF piiride kaitsmist ja rünnakute takistamist.
Päev enne juhtumit teatas IDF Põhja väejuhatus,
et muudab määruseid tule avamise kohta Golani piiritaral.
IDF teatel võidakse tulistada igat Süüria poolt piiritarale lähenejat.
Varem oleksid sõdurid
hoiatuseks ja kahtlaste isikute eemalepeletamiseks õhku lasknud.
Uute määruste järgi avavad sõdurid koheselt tule
kahtlasena näivate kujude pihta.
Viimastel nädalatel on seis Iisraeli- Süüria piiril pingeline olnud.
Israel Hayomi teatel kasvas Iisraelist vabatahtlikult lahkunud
illegaalsete sissetungijate arv varasemaga võrreldes viiekordseks.
Tänavuse I kvartali vältel lahkus Iisraelist vabatahtlikult
ca 4000 Aafrikast illegaalselt saabunud sissetungijat.
Mullu I kvartalis oli neid 825 ja 2013. a kokku üle 2500 inimese.
Detsembris kiitis Knesset heaks infiltreerumist puudutava eelnõu,
mis lubab illegaalseid immigrante aastaks kinni pidada panna.
Samas tühistati varasem infiltreerumisseadus,
mida peeti põhiseadusevastaseks.
Iisraeli siseministri Gideon Sa'ari sõnul on
illegaalsete immigrantide lahkumine Iisraeli ühemõttelise poliitika
ja selle meetmete tulemus: lisaks uuele infiltreerumisseadusele
rajati uue vahistamiskeskus
ja tõsteti vabatahtlikult lahkujate rahalist toetust.
Arutz Sheva teatel väitis USA ajaleht Jewish Daily Forward,
et All-Ukrainian Jewish Congressi esimees
ja Euroopa Juudi parlamendi asutaja Vadim Rabinovich
kandideerib Ukraina presidendiks
Raporti teatel kandideerib Rabinovich Vene Interfaxi sõnul selleks,
et hävitada müüti antisemitistmist Ukrainas.
Viimastel kuudel on Vene võimud, kaasa arvatud president Putin,
nimetanud Ukraina endise presidendi Yanukovychi kukutanud rühmitusi
fašistideks ja antisemitistideks.
Ukraina valimised peaksid toimuma 25. mail.
Riigis on täheldatud mitmeid antisemitistlikke rünnakuid.
Veebruari lõpul visati ühte sünagoogi tulepomm
ja Krimmis rüüstati vähemalt üht sünagoogi.
Ka Rabinovichi ennast püüti mullu märtsis
Kiievi kesklinnas mõrvata.
Tema auto pihta visati pomm, kui ta oli lahkumas ühe kontori õuelt.
Rabinovich pääses tervelt pakku.
Ta eitas oma avalduses,
nagu oleks antisemitism Ukrainas tõusuteel,
väites, et see on provokatsioon,
mis ei edenda Ukraina juudi- kogukonna rahumeelset elu.
Ukraina juudikogukonna juhid kinnitasid hiljuti Knesseti spiikrile
Yuli Edelsteinile, et täheldada võib pingeid,
kuid juudid ei varja oma juutlust, ega peida end.
Kuigi esineb antisemitistlikke ilminguid,
süstemaatilist antisemitismi pole, ja Ukraina juudid ei tunne end
pärast revolutsiooni ohustatumana kui enne seda.
Ynet Newsi teatel oli Iisraeli vankumatu liitlane USA
ÜRO Inimõiguste Nõukogu istungil ainus,
kes ei toetanud Iisraeli-vastaseid resolutsioone.
Neli viiest resolutsioonist puudutas seda,
kuidas Iisrael kohtleb palestiinlasi.
Hääletustulemus oli 46 poolt ja 1 vastuhääl.
USA oli ainus vastu hääletanud riik.
USA esindaja Paula Schriefer kritiseeris päevakava 7. punkti,
kus nõuti, et igal nõukogu istungil tuleb arutada Iisraeli.
Shrieferi sõnul on sellised resolutsioonid erapoolikud,
ega edenda nõukogu ühispingutusi rahumeelse lahenduseni jõudmiseks
araablaste ja Iisraeli vahelises konfliktis.
Schriefer palus nõukogu liikmeil vältida tegevust,
mis takistavad eesmärgi saavutamist.
Schrieferi väitel kritiseerib nõukogu pidevalt Iisraeli
ega mööna, et Iisrael on jätkuvalt vägivaldsete rünnakute all.
Schrieferi sõnul pole ühelgi nõukogus otsuste objektis olevail,
halvimail inimõigusterikkujail, nõukogus oma erilist päevakava.
Nii koheldakse vaid energilist ja avatud demokraatiat Iisraeli.
Päevakava viies, Iisraeli puudutav teema
mõistis hukka süürlaste kohtlemise Iisraeli poolt Golanil.
Schrieferi sõnul on resolutsioon naeruväärne, võrreldes sellega,
et Süüria valitsus jätkab oma kodanike mõrvamist.
Kohtumisel polnud kohal ühtki Iisraeli välisministeeirumi esindajat
seoses Iisraelis toimuva üldstreigiga.
Israel Today teatel kinnitasid teadlased hiljuti
suure paugu teooriat toetavate gravitatsioonilainete olemasolu.
See olevat löök piibliusklikele, kuid professor Nathan Aviezer
Iisraeli Bar Ilani Ülikoolist on eri meelt.
Sõltumata sellest, kes või mis tekitas 'suure paugu',
vastab loomisprotsessi mehaanika täiuslikult Moosese raamatu loole.
Prof Aviezeri sõnul on universumil täpne alguspunkt, ehk loomine
nagu Moosese raamat kirjeldab
ja selle eitamine on nüüd teadusliku fakti eitamine.
Need olid meie tänased uudised. Shalom ja kohtumiseni!
Tõlge: Monika Jaaguri